Zlostavljanje starijih i pravna reforma

Australsko stanovništvo rapidno stari, što može dovesti do povećanja stope zlostavljanja starijih osoba. Kako Australski zakoni odgovaraju na zlostavljanje starijih i kako mogu bolje zaštititi starije Australce? To je pitanje koje trenutno razmatra Australska komisija za zakonsku reformu (Australian Law Reform Commission (ALRC)).

Zlostavljanje starijih može biti fizičko, seksualno, psihološko ili financijsko. Izvješće Australskog instituta za obiteljske studije (Australian Institute of Family Studies) iz 2016. godine, navodi da je najčešći oblik zlostavljanja starijih financijsko zlostavljanje od strane članova obitelji - na primjer, kada odrasla djeca iskorištavaju svoje starije roditelje do bi došla do roditeljske kuće ili njihove štednje, za vlastite potrebe i osobnu korist. Starije žene najčešće su žrtve financijskih zloporaba, a također su i najviše izložene obiteljskom nasilju.

Starije osobe neengleskog govornog podrijetla mogu biti izloženije zlostavljanju koje je posljedica njhove nemogućnosti da dobro govore engleski ili zato što nisu u stanju doći do potrebnih informacija ili usluga. Za za novije doseljenike zlostavljanje može biti pogoršano gubitkom neformalne mreže podrške. Također, ponekad postoje i kulturološki čimbenici koji utječu na to na koji način se gleda i na koji način se reagira na zlostavljanje starijih u različitim zajednicama.

U pokušaju da utvrdi kako zakoni Commonwealtha mogu bolje zaštititi starije Australce, ALRC razmatra zakone iz područja financijskih institucija, mirovinskog fonda, socijalnog osiguranja, skrbi za starije i zdravstva – savjetujući se diljem Australije s organizacijama i pojedincima koji rade unutar tih područja.

ALRC bi posebno želio čuti kako vaša zajednica gleda na zlostavljanje starijih osoba. Ukoliko ste sami iskusili ovaj oblik nasilja ili ste bili svjedokom zlostavljanja starijih osoba, možete poslati svoju priču putem emaila na adresu: [elder\_abuse@alrc.gov.au](mailto:elder_abuse@alrc.gov.au) ili nazovati broj (02) 8238 6300.

ALRC će objaviti Izvješće o pitanjima zlostavljanja starijih (Elder Abuse Issues Paper) na datum 15. lipnja 2016, koje možete slobodno pogledati ili učitati s internet stranice [www.alrc.gov.au/publications/elder-abuse](http://www.alrc.gov.au/publications/elder-abuse)